《云月篇》
宋代·李流谦

云在山，月在水，合和二物谁遣使。
云收但有千巑屼，月落惟余一清泚。
向来为同复为异，欲说谁钳三尺喙。
与君临流共一笑，影堕澄泓实相似。
故应拄杖偶然来，那得泉中觅居士。
人间八月秋更老，桂树无风波不滓。
碧筩为樽酌清醥，琼瑶嗽肠雪冰齿。
江妃为予舞凌波，老鹤不眠亦孤唳。
酒醒忽忆三峰游，目光已在鲸鱼背。

作者简介：[约公元一一四七午前后在世]字无变，汉州德阳人。生卒年不详，约宋高宗绍兴中前后在世。以文学知名。荫补将仕郎，授成都府灵泉县尉。秩满，调雅州教授。虞允文宣抚全蜀，置之幂下，多所赞画。寻以荐除诸王宫大小学教授。力乞补外改奉议郎，通判淹州府事。流谦著有澹齐集八十一卷，《国史经籍志》传于世。